Es crea adscrita al Ministeri d'Educació, Cultura i Esport la Comissió de Propietat Intel·lectual, com a òrgan col·legiat d'àmbit nacional, per a l'exercici de les funcions de mediació, arbitratge, determinació de tarifes i control en els supòsits previstos en aquest títol, i de salvaguarda dels drets de propietat intel·lectual que li atribueix aquesta Llei.
Així mateix, ha d'exercir funcions d'assessorament sobre tots els afers de la seva competència que li consulti el Ministeri d'Educació, Cultura i Esport.
La Comissió ha d'actuar per mitjà de dues seccions:
a ) La Secció Primera ha d'exercir les funcions de mediació, arbitratge, determinació de tarifes i control en els termes previstos en aquest títol.
b ) La Secció Segona ha de vetllar, en l'àmbit de les competències del Ministeri d'Educació, Cultura i Esport, per la salvaguarda dels drets de propietat intel·lectual enfront de la seva vulneració per part dels responsables de serveis de la societat d'informació en els termes previstos als articles 8 i concordants de la Llei 34/2002, d'11 de juliol, de serveis de la societat de la informació i de comerç electrònic.
La Secció Primera ha d'estar composta per quatre vocals titulars, que poden delegar les seves funcions en els seus suplents respectius, tots ells elegits entre experts de competència reconeguda en matèria de propietat intel·lectual i de defensa de la competència, entre els quals el Ministeri d'Educació, Cultura i Esport ha de designar el president de la Secció, que exerceix el vot de qualitat.
Els vocals de la Secció els ha de nomenar el Govern, mitjançant un reial decret, a proposta dels titulars dels ministeris d'Educació, Cultura i Esport, d'Economia i Competitivitat, de Justícia i d'Indústria, Energia i Turisme, per un període de cinc anys renovable una sola vegada.
La composició, el funcionament i l'actuació de la Secció Primera es regeixen pel que disposen aquesta Llei i les normes reglamentàries que la despleguen i, supletòriament, les previsions de la Llei 30/1992, de 26 de novembre, de règim jurídic de les administracions públiques i procediment administratiu comú, de la Llei 60/2003, de 23 de desembre, d'arbitratge, i de la Llei 5/2012, de 6 de juliol, de mediació en afers civils i mercantils.
El Govern pot modificar reglamentàriament la composició de la Secció Primera.
La Secció Segona, sota la presidència del secretari d'Estat de Cultura o la persona en què aquest delegui, ha d'estar composta per dos vocals del Ministeri d'Educació, Cultura i Esport, un vocal del Ministeri d'Indústria, Energia i Turisme, un vocal del Ministeri de Justícia, un vocal del Ministeri d'Economia i Competitivitat i un vocal del Ministeri de la Presidència, designats pels departaments esmentats, entre el personal de les administracions públiques, pertanyent a grups o categories per als quals s'exigeixi una titulació superior, i que reuneixin coneixements específics acreditats en matèria de propietat intel·lectual.
Sense perjudici del compliment del requisit anterior, en la designació que faci cada departament s'ha de valorar addicionalment la formació jurídica en els àmbits del dret processal, de la jurisdicció contenciosa administrativa i de les comunicacions electròniques.
Els departaments esmentats han de designar, en el mateix acte, segons els requisits assenyalats a l'apartat anterior, un suplent per a cadascun dels vocals, als efectes previstos legalment en els supòsits de vacant, absència o malaltia i, en general, quan concorri alguna causa justificada.
Cal determinar reglamentàriament el funcionament de la Secció Segona i el procediment per a l'exercici de les funcions que té atribuïdes.
Es crea al Ministeri de Cultura la Comissió de Propietat Intel·lectual, com a òrgan col·legiat d'àmbit nacional, per a l'exercici de les funcions de mediació i arbitratge, i de salvaguarda dels drets de propietat intel·lectual que li atribueix aquesta Llei.
La Comissió actua per mitjà de dues seccions.
La Secció Primera exerceix les funcions de mediació i arbitratge que li atribueix aquesta Llei.
La Secció Segona vetlla, en l'àmbit de les competències del Ministeri de Cultura, per la salvaguarda dels drets de propietat intel·lectual enfront de la seva vulneració pels responsables de serveis de la societat d'informació en els termes que preveuen els articles 8 i concordants de la Llei 34/2002, d'11 de juliol, de serveis de la societat de la informació i de comerç electrònic.
Correspon a la Secció Primera l'exercici de les funcions de mediació i arbitratge, d'acord amb les regles següents:
a ) Col·laborant en les negociacions, prèvia submissió de les parts, en cas que no arribi a formalitzar-se un contracte, respecte a les matèries directament relacionades amb la gestió col·lectiva de drets de propietat intel·lectual, i per a l'autorització de la distribució per cable d'una emissió de radiodifusió, per manca d'acord entre els titulars dels drets de propietat intel·lectual i les empreses de distribució per cable.
Es considera que totes les parts accepten la proposta a què es refereix el paràgraf anterior si cap d'elles no expressa la seva oposició en un termini de tres mesos.
En aquest supòsit, la resolució de la Comissió produeix els efectes que preveu la Llei 60/2003, de 23 de desembre, d'arbitratge, i és revisable davant l'ordre jurisdiccional civil.
El procediment mediador s'ha de determinar reglamentàriament.
a ) Donant solució, prèvia submissió de les parts, als conflictes que se suscitin entre entitats de gestió, entre els titulars de drets i les entitats de gestió, o entre aquestes i les associacions d'usuaris del seu repertori o les entitats de radiodifusió o de distribució per cable.
La submissió de les parts a la Comissió és voluntària i ha de constar expressament per escrit.
b ) Fixant una quantitat substitutòria de les tarifes generals, als efectes que assenyala l'apartat 2 de l'article anterior, a sol·licitud de la mateixa entitat de gestió afectada, d'una associació d'usuaris o d'una entitat de radiodifusió, sempre que aquestes se sotmetin, per la seva part, a la competència de la Comissió amb l'objecte previst a la lletra a d'aquest apartat.
S'ha de determinar reglamentàriament el procediment per a l'exercici de la seva funció d'arbitratge.
El que determina aquest apartat s'entén sense perjudici de les accions que es puguin exercitar davant la jurisdicció competent.
No obstant això, el plantejament de la controvèrsia sotmesa a decisió arbitral davant la Comissió impedeix als jutges i tribunals conèixer-ne, fins que s'hagi dictat la resolució i sempre que la part interessada ho invoqui mitjançant excepció.
En l'exercici de les seves funcions per a la fixació de quantitats substitutòries de tarifes, la Comissió ha de valorar el criteri d'utilització efectiva, per l'usuari, del repertori real de titulars i obres o prestacions que gestionin les entitats i la rellevància i utilització en el conjunt de l'activitat de l'usuari.
La Comissió també pot tenir en compte, entre altres criteris o antecedents, les tarifes existents per a l'explotació dels mateixos drets i que hagin estat establertes per la Comissió o en els acords i contractes signats per la mateixa entitat per a situacions anàlogues.
La Secció Primera de la Comissió està formada per tres membres nomenats pel ministre de Cultura, a proposta dels subsecretaris dels ministeris d'Economia i Hisenda, Cultura i Justícia, per un període de tres anys renovable una sola vegada, entre experts de competència reconeguda en matèria de propietat intel·lectual.
Els ministeris de Cultura i Economia i Hisenda nomenen, conjuntament, el president de la Secció Primera.
La Secció es regeix pel que estableix el present text i, supletòriament, per les previsions de la Llei 30/1992, de 26 de novembre, de règim jurídic de les administracions públiques i del procediment administratiu comú, i de la Llei 60/2003, de 23 de desembre, d'arbitratge.
Correspon a la Secció Segona, que actua de conformitat amb els principis d'objectivitat i proporcionalitat, l'exercici de les funcions que preveuen els articles 8 i concordants de la Llei 34/2002, per a la salvaguarda dels drets de propietat intel·lectual enfront de la seva vulneració pels responsables de serveis de la societat d'informació.
La Secció pot adoptar les mesures perquè s'interrompi la prestació d'un servei de la societat de la informació que vulneri drets de propietat intel·lectual o per retirar els continguts que vulnerin els drets esmentats sempre que el prestador, directament o indirectament, actuï amb ànim de lucre o hagi causat o sigui susceptible de causar un dany patrimonial.
Abans d'adoptar aquestes mesures, el prestador de serveis de la societat de la informació ha de ser requerit a fi que en un termini no superior a les 48 hores pugui retirar voluntàriament els continguts declarats infractors o, si s'escau, presenti les al·legacions i proposi les proves que consideri oportunes sobre l'autorització d'ús o l'aplicabilitat d'un límit al dret de propietat intel·lectual.
Transcorregut el termini anterior, si s'escau, s'ha de practicar prova en dos dies i donar trasllat als interessats per a conclusions en un termini màxim de cinc dies.
La Comissió, en el termini màxim de tres dies, ha de dictar resolució.
La retirada voluntària dels continguts posa fi al procediment.
En tot cas, l'execució de la mesura davant l'incompliment del requeriment exigeix l'autorització judicial prèvia, d'acord amb el procediment que regula l'apartat segon de l'article 122 bis de la Llei reguladora de la jurisdicció contenciosa administrativa.
El que disposa aquest apartat s'entén sense perjudici de les accions civils, penals i contencioses administratives que, si s'escau, siguin procedents.
La Secció, sota la presidència del subsecretari del Ministeri de Cultura o la persona en qui aquest delegui, es compon d'un vocal del Ministeri de Cultura, un vocal del Ministeri d'Indústria, Turisme i Comerç, un vocal del Ministeri d'Economia i Hisenda i un vocal del Ministeri de la Presidència.
S'ha de determinar reglamentàriament el funcionament de la Secció i el procediment per a l'exercici de les funcions que té atribuïdes.
El procediment per al restabliment de la legalitat, que s'inicia sempre a instància del titular dels drets de propietat intel·lectual que es consideren vulnerats o de la persona que tingui encomanat el seu exercici i en què són aplicables els drets de defensa que preveu l'article 135 de la Llei 30/1992, s'ha de basar en els principis de celeritat, proporcionalitat i altres que preveu la Llei 30/1992, de 26 de novembre, de règim jurídic de les administracions públiques i del procediment administratiu comú.
La falta de resolució en el termini establert reglamentàriament té efectes desestimatoris de la sol·licitud.
Les resolucions dictades per la Comissió en aquest procediment posen fi a la via administrativa.
Es crea en el Ministeri de Cultura, per a l'exercici de les funcions de mediació i arbitratge que li atribueix aquesta Llei i amb el caràcter d'òrgan col·legiat d'àmbit nacional, la Comissió Mediadora i Arbitral de la Propietat Intel·lectual.
La Comissió actua en la seva funció de mediació:
a ) Col·laborant en les negociacions, prèvia submissió de les parts, per al cas que no s'arribi a subscriure un contracte, per a l'autorització de la distribució per cable d'una emissió de radiodifusió, per falta d'acord entre els titulars dels drets de propietat intel·lectual i les empreses de distribució per cable.
Es considera que totes les parts accepten la proposta a què es refereix el paràgraf anterior si cap d'aquestes no hi expressa la seva oposició en el termini de tres mesos.
En aquest cas, la resolució de la Comissió produeix els efectes que preveu la Llei 36/1988, de 5 de desembre, d'arbitratge, i és revisable davant l'ordre jurisdiccional civil.
El procediment mediador, i també la composició de la Comissió als efectes de mediació, s'han de determinar per reglament, i tenen dret, en tot cas, a formar-ne part, en cada assumpte en què intervinguin, dos representants de les entitats de gestió dels drets de propietat intel·lectual objecte de negociació i dos més de les empreses de distribució per cable.
a ) Donant solució, prèvia submissió de les parts, als conflictes que, en aplicació del que disposa l'apartat 1 de l'article anterior, es puguin produir entre les entitats de gestió i les associacions d'usuaris del seu repertori o entre aquelles i les entitats de radiodifusió.
La submissió de les parts a la Comissió és voluntària i ha de constar per escrit de manera expressa.
b ) Fixant una quantitat substitutòria de les tarifes generals, a l'efecte que assenyala l'apartat 2 de l'article anterior, a sol·licitud d'una associació d'usuaris o d'una entitat de radiodifusió, sempre que aquestes se sotmetin, per la seva part, a la competència de la Comissió amb l'objecte que preveu el paràgraf a d'aquest apartat.
S'ha de determinar per reglament, per a l'exercici de la funció d'arbitratge, el procediment i la composició de la Comissió, i tenen dret, en tot cas, a formar-ne part, en cada assumpte en què intervinguin, dos representants de les entitats de gestió i dos més de l'associació d'usuaris o de l'entitat de radiodifusió.
El que determina aquest article s'entén sense perjudici de les accions que es puguin exercir davant la jurisdicció competent.
No obstant això, el plantejament de la controvèrsia sotmesa a decisió arbitral davant la Comissió impedeix els jutges i tribunals conèixer-ne fins que s'hagi dictat la resolució i sempre que la part interessada ho invoqui mitjançant excepció.
Les entitats de radiodifusió domiciliades a Espanya, o en un altre Estat membre de la Unió Europea, gaudeixen respecte a les seves emissions i transmissions de la protecció que estableix aquesta Llei.
En tot cas, les entitats de radiodifusió domiciliades en països tercers gaudeixen de la protecció que els correspon en virtut dels convenis i tractats internacionals en els quals Espanya sigui part.
Els terminis de protecció que preveu l'article 127 d'aquesta Llei també són aplicables als titulars que no siguin nacionals de la Unió Europea sempre que tinguin garantida la protecció a Espanya mitjançant algun conveni internacional.
No obstant això, sense perjudici de les obligacions internacionals que corresponguin, el termini de protecció expira en la data prevista en el país del qual és nacional el titular sense que, en cap cas, la durada pugui excedir la que estableix l'article anteriorment esmentat.